Document ID: 32009D0540

ODLOČBA KOMISIJE
z dne 10. julija 2009
o spremembi Odločbe 2002/253/ES glede opredelitve primerov za poročanje gripe A(H1N1) mreži Skupnosti
(notificirano pod dokumentarno številko C(2009) 5465)
(Besedilo velja za EGP)
(2009/540/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe št. 2119/98/ES Evropskega parlamenta in Sveta z dne 24. septembra 1998 o vzpostavitvi mreže epidemiološkega spremljanja in obvladovanja nalezljivih bolezni v Skupnosti (1) ter zlasti člena 3(c) Odločbe,
ob upoštevanju naslednjega:
(1)
V skladu s členom 2 Odločbe Komisije 2002/253/ES z dne 19. marca 2002 o opredelitvi primerov nalezljivih bolezni za poročanje mreži Skupnosti v skladu z Odločbo št. 2119/98/ES Evropskega parlamenta in Sveta (2) je treba opredelitev primerov iz Priloge k navedeni odločbi posodobiti v taki meri, kot je potrebno na podlagi najnovejših znanstvenih podatkov.
(2)
Z Odločbo Komisije 2009/363/ES z dne 30. aprila 2009 o spremembi Odločbe 2002/253/ES o opredelitvi primerov nalezljivih bolezni za poročanje mreži Skupnosti v skladu z Odločbo št. 2119/98/ES Evropskega parlamenta in Sveta (3) je bila uvedena nova opredelitev primera zaradi nedavnega izbruha novega virusa gripe v Severni Ameriki in nedavnih primerov v številnih državah članicah.
(3)
Svetovna zdravstvena organizacija je medtem uradno določila ime bolezni kot „Gripa A(H1N1)“. Zato je treba Odločbo 2002/253/ES posodobiti, da se uporablja to poimenovanje namesto poimenovanje virusa, določenega z Odločbo 2009/363/ES.
(4)
Ukrepi, predvideni s to odločbo, so v skladu z mnenjem Odbora, ustanovljenega s členom 7 Odločbe št. 2119/98/ES -
SPREJELA NASLEDNJO ODLOČBO:
Člen 1
V Prilogi k Odločbi 2002/253/ES se naslov „NOVI VIRUS GRIPE A(H1N1) (TAKO IMENOVANI VIRUS PRAŠIČJE GRIPE A(H1N1) IN VIRUS MEHIŠKE GRIPE) (1)“ nadomesti z naslovom „GRIPA A(H1N1)“.
Člen 2
Ta odločba je naslovljena na države članice.
V Bruslju, 10. julija 2009

Labels: 12
0